**Stjórnarfundur 3. október 2019 kl. 16.10**

Mættir:

Kristín Dagbjartsdóttir settur formaður, Gísli Garðarsson, Jónína Haraldsdóttir, Sigurjón Guðbjörnsson, Valgerður Guðmundsdóttir. Fjarverandi Sigurður Valur Magnússon og Helga Baldursdóttir.

Kristín vildi benda á sýningu sem hafði verið á „Blómstrandi dögum“ árið 2011 um skáldagötuna og hét „Hveragerði vin skáldanna“ og hvort ekki mætti endurtaka þá sýningu á næstkomandi Blómstrandi dögum þar sem öll spjöld og upplýsingar væru fyrir hendi.

Kristín sagði frá bréfi frá „Katla lögmenn“ þar sem Lilja Margrét Olsen hdl. óskaði eftir að fá að koma og vera með fræðslufund um erfðamál en hún hefur verið að fara á milli félaga eldri borgara til að kynna þessa þætti og var samþykkt að athuga hvort hún komist 23. okt. 2019.

Ákveðið að halda næsta aðalfund 20. febrúar 2020 og þarf því að hefja undirbúning fyrir „Uppstillingarnefnd“ en í henni er Ingibjörg S. Guðjónsdóttir og Guðbjörg Jóna Sigurðardóttir.

Jólafundur áætlaður 12. desember n.k. á Hótel Örk og er verið að vinna að undirbúningi þess.

Þorrablót verði 24. janúar 2020 á bóndadegi, og verður leitað leiða um að halda það á Reykjafossi.

Þá er komin dagsetning á Suðurlandsmót í „Boccia“ sem verður haldið að þessu sinni í Hveragerði og verður 16. maí 2020.

Sigurjón spurði hvort ekki mætti greiða laun og annað fyrir desember 2019 fyrir 10. desember þar sem hann fari erlendis þá og verði fram í miðjan janúar. Er það samþykkt.

Fundi slitið kl. 17.20

Fundargerð ritar Jónína Haraldsd. ritari FEBH